**31-րդ շաբաթ**

**Ամսաթիվ՝** —————————

**Կրթական հարթակ՝ 7-րդ**

**ՈՒսուցիչ՝** —————————————————

**Դասագիրք՝ «Մայրենի 6», Դավիթ Գյուրջինյան**

**Նախորդ դասի կրկնողություն**

**Բառագիտություն**

1. **Բացատրել հետևյալ բառերն ու արտահայտությունները։**
	* Շորվա —————————————————
	* ժամ —————————————————
	* կապա —————————————————
	* չուխա —————————————————
	* Ոտնաման —————————————————
	* Գդակ —————————————————
	* Մտամոլոր —————————————————
	* Բաղ —————————————————
	* Հանդ —————————————————
	* Հինավուրց —————————————————
	* Ժաժ գալ —————————————————
2. **Գրել հետևյալ բառերի հոմանիշները։**
	* մտամոլոր ————————————
* հինավուրց ————————————
* Գդակ ————————————
* Բաղ ————————————
* Ճոճվել ————————————
1. **Գրել հետևյալ բառերի հականիշները։**
* Հինավուրց ————————————
* Խոնարհել ————————————
* Քնել ————————————
* Բաղ ————————————
* Ճոճվել ————————————

**Նոր դաս։**

## Գրականություն - Համո Սահյան, Ախր ես ինչպե՜ս վեր կենամ գնամ

Ախր ես ինչպե՜ս վեր կենամ գնամ,

Ախր ես ինչպե՞ս ուրիշ տեղ մնամ:

Ախր ուրիշ տեղ ***հայրեններ*** չկան,

Ախր ուրիշ տեղ ***հորովել*** չկա,

Ախր ուրիշ տեղ սեփական մոխրում

Սեփական հոգին խորովել չկա,

Ախր ուրիշ տեղ

Սեփական ***բախտից խռովել*** չկա:

Ախր ես ինչպե՞ս վեր կենամ գնամ,

Ախր ես ինչպե՞ս ուրիշ տեղ մնամ:

Ախր ուրիշ տեղ

Հողի մեջ այսքան օրհնություն չկա,

Այսքան ***վաստակած*** հոգնություն չկա,

Ախր ուրիշ տեղ ձյունի մեջ` արև,

Եվ արևի մեջ այսքան ձյուն չկա:

Ախր ուրիշ տեղ ***տեղահան*** եղած,

Եկած` ուսերով Արագած սարի

Ուսերին հենված Սասնա տուն չկա:

Ախր ուրիշ տեղ

Ամեն մի քարից, առվից, ակոսից

Իմ աչքերով իմ աչքերին նայող

Մանկություն չկա…

Ախր ես ինչպե՞ս վեր կենամ գնամ,

Ախր ես ինչպե՞ս ուրիշ տեղ մնամ,

Ախր ես ինչպե՞ս ապրեմ առանց ինձ:

**Բառագիտություն**

* **Աշխատանքային տետրում արտագրիր և սովորիր հետ հետևյալ բառերի բացատրությունները․**
	+ Հայրեն-միջնադարյան հայ բանաստեղծության տեսակ
	+ Հորովել- հայ գյուղացու հողագործական աշխատանքի ավանդական երգը
* **Աշխատանքային տետրում արտագրիր և սովորիր հետևյալ բառերի հոմանիշները․**
* Բախտ-ճակատագիր
* Խռովել-նեղանալ
* Օրհնություն-փառաբանություն
* Տեղահան լինել-գաղթել
* Ակոս-փոս
* **Աշխատանքային տետրում արտագրիր և սովորիր հետ հետևյալ բառերի հականիշները․**
* Խռովել-հաշտվել
* Օրհնություն-անեծք
* Տեղահան լինել-հաստատվել
* Օրհնություն-անեծք
* Ապրել-մահանալ

**Հայոց լեզու -**  **Թելադրություն**

**Մշակույթ – Հորովել:**

**Հորովելը** (նաև՝ ***գութաներգ***), հայ գյուղացու հողագործական աշխատանքի ավանդական երգն է որը հնչել է գութանով վար անելիս։ Անվանումը ծագել է առավել բառից, որը նշել է երկու արտի սահմանագիծը ներկայացնող, չհերկվող հողաշերտը։ Գութանավորը, ձգտելով շուտ հասնել առավելին, այդ բառը միացրել է հո՜ բացականչությանը։

Կոմիտաս-Հորովել- <https://www.youtube.com/watch?v=9Nd90eZ3z9A>

**Հարցեր և առաջադրանքներ**

* Ի՞նչ է հորովելը։
* Ինչպե՞ս են ստեղծվել հորովելները։
* Ու՞մ հետ է խոսում հողագործը Կոմիտասի «Հորովել»-ում։

**Տնային հանձնարարություններ**

**Գրականություն –**[**Համո Սահյան**](http://lilasar.com/poet/%D5%80%D5%A1%D5%B4%D5%B8-%D5%8D%D5%A1%D5%B0%D5%B5%D5%A1%D5%B6) **«Ախր ես ինչպե՜ս վեր կենամ գնամ»**

* Սովորել սահուն ընթերցել: Պատմել: Վերլուծել: Պատասխանել դասանյութի հարցերին։ Ցանկության դեպքում սովորել մի հատված անգիր
* Ի՞նչ է հայրենիքը քեզ համար։
* Ի՞նչ ես սիրում Հայաստանում ամենից շատ։
* Ի՞նչ ես կարոտում Հայաստանում ամենից շատ։
* **Գրի՛ր շարադրություն «Իմ հայրենիքը» վերնագրով։**

**Բառագիտություն**

Աշխատանքային փաթեթում ներառված բառերի բացատրությունները, հոմանիշներն ու հականիշներն արտագրել բառատետրում և սովորել անգիր։

**Մշակույթ – Հորովել:**

Սահուն կարդալ աշխատանքային փաթեթում ներառված դասանյութը, Վերարտադրել սեփական խոսքերով և պատասխանել նյութի վերաբերյալ հարցերին։